3 หลักทรัพย์เข้าเกณฑ์ Cash Balance เริ่มวันนี้ถึง 5 ก.พ.59
3 หลักทรัพย์เข้าเกณฑ์ Cash Balance เริ่มวันนี้ถึง 5 ก.พ.59
28 ธ.ค. 2558

ตลาดหลักทรัพย์แห่งประเทศไทย ระบุว่า หลักทรัพย์ที่เข้าข่ายมาตรการกำกับการซื้อขายเริ่มวันที่ 28 ธ.ค.58 และสิ้นสุดวันที่ 5 ก.พ.59 มีดังนี้
ระดับ 1 : Cash Balance                                                         
บริษัท อมตะ วีเอ็น จำกัด (มหาชน) หรือ AMATAV      
ขยายช่วงดำเนินการ                                                                 
บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD          
บริษัท ซังโกะ ไดคาซติ้ง (ประเทศไทย) จำกัด (มหาชน) หรือ  SANKO        
 
หมายเหตุ                                                                        
1. Cash Balance หมายความว่า สมาชิกต้องดำเนินการให้ลูกค้าซื้อหลักทรัพย์ด้วยบัญชี cash balanceเท่านั้น โดยลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์
2. ห้ามคำนวณวงเงินซื้อขาย หมายความว่าห้ามสมาชิกใช้หลักทรัพย์เป็นหลักประกันในการคำนวณเป็นวงเงินซื้อขายหลักทรัพย์ (ในทุกประเภทบัญชี)
3. ห้าม Net settlement หมายความว่าห้ามสมาชิกหักกลบราคาค่าซื้อกับราคาค่าขายหลักทรัพย์เดียวกันในวันเดียวกัน
(ซื้อและขายหลักทรัพย์เดียวกันในวันเดียวกัน ค่าขายคืนเป็นวงเงินในวันทำการถัดไป)
 
ทั้งนี้ ปัจจัยที่ใช้ในการพิจารณาหลักทรัพย์ที่เข้าข่ายมาตรการกำกับการซื้อขาย คืออัตราหมุนเวียนการซื้อขาย (Turnover ratio) มูลค่าการซื้อขายและราคาซื้อขายที่ไม่สอดคล้องกับปัจจัยพื้นฐาน เช่น P/E Ratio เป็นต้น